《西征次韵屠巡察三首 其二》
明代·黄衷

天上绣斧光煌煌，巡台笑靖古狼荒。千山澒洞铁骑走，万窟瑟缩长蛇藏。

严霜乍飞日杲杲，时雨欲下云霙霙。溪翁拥彗贺还祝，迟公洒扫同心堂。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。